Le svedese es un lingua germanic que es parlate primarimente in Svedia, per circa 9 milliones de homines. Le majoritate de parlatores vive in Svedia, Finlandia e in le insulas Åland (autonome de Finlandia, quasi monolingualmente svedese), ubi le lingua es official. Le svedese es, in un grande parte, mutualmente intelligibile con le linguas vicinal danese e norvegiano, sed non con le finnese que pertine a un complete altere gruppo de linguas. Iste tres linguas ha essite influite grandemente per le lingua basso-german medie (durante le epocha de le Liga Hanseatice), un grande cambio que non occurreva in le lingua islandese o le lingua faroese.